CELEX: 62019TN0157
Language: da
Date: 2019-03-08 00:00:00
Title: Sag T-157/19: Sag anlagt den 8. marts 2019 — Șanli mod Rådet

20.5.2019   
            
            
               DA
            
            
               Den Europæiske Unions Tidende
            
            
               C 172/36
            
         
      Sag anlagt den 8. marts 2019 — Șanli mod Rådet
      (Sag T-157/19)
      (2019/C 172/50)
      Processprog: nederlandsk
      
         Parter
      
      
         Sagsøger: Dalokay Șanli (Rotterdam, Nederlandene) (ved advokat D. Gürses)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets gennemførelsesforordning (EU) 2019/24 af 8. januar 2019 og Rådets afgørelse (FUSP) 2019/25 af 8. januar 2019 annulleres.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført seks anbringender.
      
                  1.
               
               
                  Første anbringende: Opførelsen af PKK på listen er ikke længere begrundet, eftersom PKK ikke er en terrororganisation.
               
            
                  2.
               
               
                  Andet anbringende: Sagsøgerens navn bør ikke være opført på listen, da han aldrig er blevet dømt eller anklaget for at have begået terrorhandlinger.
               
            
                  3.
               
               
                  Tredje anbringende: Det er ikke bevist, at sagsøgeren har udøvet eller kan sættes i forbindelse med terrorvirksomhed. Påstanden om, at han har udøvet rekrutterings- og finansieringsaktiviteter, er ikke dokumenteret.
               
            
                  4.
               
               
                  Fjerde anbringende: Sagsøgerens grundlæggende ret til forsvar og hans ret til effektiv domstolsbeskyttelse er krænket, for så vidt som han ikke har været i stand til at forsvare sig mod de mod ham fremsatte påstande.
               
            
                  5.
               
               
                  Femte anbringende: De anfægtede foranstaltninger truffet af Rådet er utilstrækkeligt begrundet, henset til at der mangler beviser til støtte for at pålægge sanktioner.
               
            
                  6.
               
               
                  Sjette anbringende: Artikel 1, stk. 4, i fælles holdning 2001/931/FUSP er tilsidesat, for så vidt som der ikke er præcise oplysninger eller materiale i sagsakterne, der tyder på, at der blev truffet en afgørelse af en kompetent myndighed som omhandlet i denne bestemmelse.